5. ΑΠΟΦΑΣΙΣ ΥΠΟΥΡΓΟΥ ΕΘΝ. ΑΜΥΝΗΣ Αριθ. 159050/0/38 της 10/11 Ιουλ. 1952 (ΦΕΚ Β΄ 161) Περί του τρόπου παροχής των εξόδων κατασκευής περιπτέρων παρά του Ταμείου Αρωγής Αναπήρων και Θυμάτων Πολέμου. Έχοντες υπ’ όψιν τας διατάξεις των άρθρ. 74, 75 και 87 του 1324/49 «περί προστασίας και αποκαταστάσεως Αναπήρων και Θυμάτων Πολέμου» κυρωθέντος υπό του Νόμ. 1487/1950, ως και την δια της υπ’ αριθ. 2263/13.3.1952 αναφοράς του Ταμείου Αρωγής Αναπήρων και Θυμάτων Πολέμου υποβληθείσαν απόφασιν του Διοικητικού Συμβουλίου αυτού από 19 Φεβρ. 1952, αποφασίζομεν: 1.Η υπό του άρθρ. 75 στοιχ. δ΄ εδάφιον πρώτον του ως άνω Νόμου προβλεπομένη παροχή του Ταμείου Αρωγής Αναπήρων και Θυμάτων Πολέμου δια την κατασκευήν περιπτέρων και την δωρεάν παραχώρησιν τούτων εις αναπήρους και θύματα πολέμου καθορίζεται μέχρι του ποσού των δραχ. 5.000.000 το πολύ δι’ έκαστον περίπτερον. 2.Δικαιούχοι είναι κατά Νόμον οι Ανάπηροι και τα Θύματα πολέμου, εις ους το πρώτον και από της ενάρξεως της λειτουργίας του Ταμείου (1 Ιουν. 1950) και εφεξής εχορηγήθη άδεια εκμεταλλεύσεως περιπτέρου, και οίτινες δεν ανήγειραν εισέτι περίπτερον ή ανήγειραν τοιούτο ιδίαις αυτών δαπάναις. 3.Οι δικαιούχοι οφείλουσι να υποβάλωσιν εις το Ταμείον τα κάτωθι δικαιολογητικά: α)Σχετικήν αίτησιν εμφαίνουσαν άπαντα τα στοιχεία αυτών, ήτοι ονοματεπώνυμον, όνομα πατρός, διεύθυνσιν κατοικίας, αριθμόν μητρώου Συνταξιούχου. β)Βεβαίωσιν του οικείου Ταμείου Πληρωμών περί του ότι εξακολουθεί η καταβολή της πολεμικής συντάξεως. γ)Αντίγραφον αποφάσεως της αρμοδίας Επιτροπής άρθρ. 22 Α.Ν. 1324/49, δι’ ης παρεχωρήθη η άδεια εκμεταλλεύσεως περιπτέρου. δ)Υπεύθυνον δήλωσιν περί του ότι το πρώτο εχορηγήθη δια της προμνησθείσης αποφάσεως η άδεια εκμεταλλεύσεως περιπτέρου. ε)Προϋπολογισμόν της δαπάνης του υπό κατασκευήν περιπτέρου ή απόδειξιν πληρωμής του κατασκευάσαντος τούτο εργολάβου, θεωρουμένην δεόντως δια την γνησιότητα της υπογραφής και την ακρίβειαν του περιεχομένου παρά της αρμοδίας Αστυνομικής Αρχής. 4.Η καταβολή της δια της παρούσης καθοριζομένης ως άνω παροχής εις τους δικαιούχους θέλει γίνει τμηματικώς εις 4 ισοπόσους ετησίας δόσεις, εξ ων η πρώτη καταβληθήσεται άμα τη υποβολή των κεκανονισμένων δικαιολογητικών, αι δε λοιπαί εντός τριμήνου από της ενάρξεως εκτελέσεως του προϋπολογισμού εκάστου των τριών επομένων οικονομικών ετών. 5.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. (Αντί της σελ. 801)Σελ. 801(α) 357-085 Περίπτερα αναπήρων πολέμου 36.Ι.γ.5 